CELEX: 62012CN0571
Language: sl
Date: 2012-12-06 00:00:00
Title: Zadeva C-571/12: Predlog za sprejetje predhodne odločbe, ki ga je vložilo Augstākās tiesas Senāts (Latvija) 6. decembra 2012 – SIA Greencarrier Freight Services Latvia proti Valsts ieņēmumu dienests

9.2.2013   
            
            
               SL
            
            
               Uradni list Evropske unije
            
            
               C 38/15
            
         Predlog za sprejetje predhodne odločbe, ki ga je vložilo Augstākās tiesas Senāts (Latvija) 6. decembra 2012 – SIA Greencarrier Freight Services Latvia proti Valsts ieņēmumu dienests
   (Zadeva C-571/12)
   2013/C 38/21
   Jezik postopka: latvijščina
   
      Predložitveno sodišče
   
   Augstākās tiesas Senāts
   
      Stranki v postopku v glavni stvari
   
   
      Tožeča stranka na prvi stopnji: SIA Greencarrier Freight Services Latvia
   
      Tožena stranka na prvi stopnji: Valsts ieņēmumu dienests
   
      Vprašanja za predhodno odločanje
   
   
               1.
            
            
               Ali je člen 70(1), prvi pododstavek, Uredbe št. 2913/92 (1) mogoče razlagati tako, da je rezultate pregleda dela blaga, navedenega na deklaraciji, mogoče razširiti na blago iz prejšnjih deklaracij, ki ni bilo predmet delnega pregleda, vendar je bilo deklarirano z isto oznako kombinirane nomenklature in je izviralo od istega proizvajalca ter je bilo glede na podatke o poimenovanju in sestavi blaga, ki so navedeni na potrdilih tega proizvajalca, popolnoma enako blagu, navedenemu na deklaraciji, iz katere so bili vzeti vzorci za delni pregled?
               Z drugimi besedami:
               Ali pojem „deklaracija“ v smislu člena 70(1), prvi pododstavek, Uredbe št. 2913/92 zajema tudi deklaracije, iz katerih niso bili vzeti vzorci za pregled, vendar je bilo na njih deklarirano popolnoma enako blago (blago je deklarirano pod isto oznako kombinirane nomenklature, izvira od istega proizvajalca in na potrdilih proizvajalca sta za blago navedena isto ime in ista sestava)?
            
         
               2.
            
            
               Če je odgovor na prvo vprašanje pritrdilen, ali se sme dopustiti razširitev rezultatov delnega pregleda blaga, določenega v členu 70(1), prvi pododstavek, Uredbe št. 2913/92, na deklaracije, v zvezi s katerimi deklarant iz objektivnih razlogov ne more zahtevati dodatnega pregleda v skladu s členom 70(1), drugi pododstavek, Uredbe št. 2913/92, ker ni mogoče predložiti blaga za pregled v skladu s členom 78(2) Uredbe št. 2913/92?
            
         
      (1)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL, posebna izdaja v slovenščini, poglavje 2, zvezek 4, str. 307).